Diari Oficial de la Generalitat Valenciana


Sumari del DOGV 6423, del 23-12-2010 (2010/13043)

RESOLUCIÓ de 17 de desembre de 2010, de la Conselleria d'Agricultura, Pesca i Alimentació, per la qual es convoquen els municipis i les entitats locals menors de la Comunitat Valenciana perquè formulen les seues sol·licituds d'ajuda, amb relació a les obres de condicionament de camins rurals, per a l'exercici de 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6423

Data del DOGV
:   23-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13068


Data del document
:   17-12-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de desembre de 2010, de la Conselleria d'Agricultura, Pesca i Alimentació, per la qual es convoquen els municipis i les entitats locals menors de la Comunitat Valenciana perquè formulen les seues sol·licituds d'ajuda, amb relació a les obres de condicionament de camins rurals, per a l'exercici de 2011. [2010/13414]  
En l'Orde de 17 de novembre de 2008, de la Conselleria d'Agricultura, Pesca i Alimentació, s'aproven les bases reguladores per a la concessió d'ajudes als ajuntaments i a les entitats locals menors de la Comunitat Valenciana amb relació a les obres de condicionament de camins rurals de titularitat municipal, i s'executa així allò que es disposa en l'apartat 2, de l'article 9, de la Llei 38/2003, de 17 de novembre, General de Subvencions.  
D'altra banda, i segons s'establix en l'apartat 2, de l'article 23, de la mateixa llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
Les ajudes públiques que ací es convoquen no necessiten de la seua notificació a la Comissió Europea, ja que no tenen tots els requisits de l'article 107 del Tractat de Funcionament de la Unió Europea (TFUE), atés que les entitats beneficiàries no exercixen una activitat empresarial destinada a la consecució d'un benefici econòmic ni afavorixen determinades empreses d'un sector o determinades produccions.  
En virtut d'això i fent ús de les facultats que tinc atribuïdes, resolc:  
Apartat primer  
Convocar els municipis i les entitats locals menors perquè sol·liciten les ajudes regulades en l'Orde de 17 de novembre de 2008, d'esta Conselleria, publicada en el Diari Oficial de la Comunitat Valenciana, número 5902, de 27 de novembre de 2008, que correspon a l'exercici de 2011.  
Apartat segon  
Les subvencions es concediran a càrrec dels crèdits del programa 531.10, capítol 7, línia T170, «Obres i servicis d'infraestructura agrària en municipis». L'import global màxim quedarà fixat en l'orde que oportunament es publicarà segons els pressupostos que s'aproven amb esta finalitat.  
No obstant això, l'import global màxim per a 2011, s'estima que serà 2.100.000 €.  
La quantitat que s'impute a l'exercici de 2012 no podrà sobrepassar la quantitat de 300.000 €.  
Apartat tercer  
La subvenció té la finalitat de millorar la infraestructura viària de titularitat municipal, de la Comunitat Valenciana, alhora que es promouen pràctiques de cultiu o explotació en comú.  
Seran obres subvencionables totes aquelles que signifiquen una millora permanent de la superestructura dels camins rurals, bé amb paviments asfàltics, formigó o material granular.  
Apartat quart  
Els ajuntaments i les entitats locals menors poden presentar una única sol·licitud de subvenció per a les seues obres. Juntament amb la sol·licitud s'han d'emplenar els documents que en esta es demanen i que es detallen en l'annex III de l'Orde de 17 de novembre de 2008.  
L'esmentada sol·licitud s'ha de presentar en les direccions territorials de la Conselleria d'Agricultura, Pesca i Alimentació, sense perjudici d'allò que es disposa en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Apartat quint  
La concessió de subvencions s'efectuarà en règim de concurrència competitiva, i serà la consellera d'Agricultura, Pesca i Alimentació l'òrgan competent per a la seua resolució, a proposta de la Direcció General de Producció Agrària.  
Apartat sext  
El termini de presentació de sol·licituds és d'un mes, que es comptarà des de l'endemà de la publicació d'esta resolució.  
Apartat sèptim  
Els criteris de valoració de sol·licituds i terminis de resolució i notificació i de presentació de certificats d'obra són els que s'indiquen en l'Orde de 17 de novembre de 2008. La presentació dels certificats d'obra (un per cada anualitat) es pot efectuar fins al 31 d'octubre de cada exercici.  
Apartat octau  
El valor del coeficient d'actualització de preus, al qual es fa referència en el punt 3 de l'apartat sext de les bases reguladores, queda establit en 1,0353 per als projectes que es presenten en 2011.  
Apartat nové  
La concessió de les ajudes previstes en esta resolució està condicionada a l'existència de crèdit adequat i suficient per a això en els pressupostos de la Generalitat de l'exercici de 2011, segons es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses.  
Tots els actes dictats s'entendran condicionats al fet que, quan es dicte la resolució de les subvencions, subsistisquen les mateixes condicions de fet i de dret que hi havia en el moment en què van ser produïts aquells actes.  
Contra este acte administratiu es pot interposar, en el termini d'un mes des de la seua publicació, recurs de reposició davant de la consellera d'Agricultura, Pesca i Alimentació, o bé directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 17 de desembre de 2010.- La consellera d'Agricultura, Pesca i Alimentació: Maritina Hernández Miñana.